Vlag van Koeweit

Die **nasionale vlag van Koeweit** (Arabies: علم الكويت) is op 7 September 1961 amptelik in gebruik geneem. Die vlag vertoon drie ewewydige horisontale bane in groen, wit en rooi met ’n swart trapesium aan die vlagpaalkant.

## Simboliek 
Die kleure van die vlag is afgelei van ’n gedig deur Safie Al-Deen Al-Halie. Die kleure het die volgende betekenis: wit stel die mens se dade voor, swart stel die slagvelde voor, groen stel die landerye voor en rooi stel swaarde voor wat rooi is van die bloed van die vyand.

### Kleure 
[duimnael|Koeweitse vlag by die ambassade in [Londen]]

## Ontwerp 
Die horisontale bane is almal ewe hoog. Die swart trapesium kom van die hoeke op die vlagpaalkant tot waar die wit baan met die groen en rooi onderskeidelik byeenkom. Die trapesium kom tot een kwart in die breedte van die vlag in.

350px|senter|Konstruksietekening

## Geskiedenis 
Voor 1961 was die vlag van Koeweit rooi en/of wit, soos talle ander state in die Persiese Golf in daardie tyd (’n rooi agtergrond met wit teks of simbole daarop). Tot 1899 was die vlag van Koeweit ’n eenvoudige rooi baan. Van 1899 tot 1915 was die vlag ’n rooi agtergrond met ’n wit ster en sekelmaan en, ook in wit, die woord “كويت” (*Koeweit*) gestileer om nie die hoofletter *K* te beklemtoon nie; van 1899 tot 1909 was die twee simbole ewe groot in hoogte maar tussen 1909 en 1915 het die ster en sekelmaan voorrang geniet en die landsnaam is verklein en geskuif na die boonste hoek op die wapperkant. Tussen 1915 en 1956 is die ster en sekelmaan totaal verwyder en is die naam vergroot en teruggeskuif na die middel van die vlag. Tussen 1956 en 1961 is die ster en sekelmaan steeds weggelaat, die naam is op ’n ander manier gestileer om groter klem te plaas op die hoofletter *K*, die vlagpaalkant van die vlag het ’n wit golwende fraiing bygekry en die *Sjahada* is vertikaal langs die fraiing geskryf om van bo na onder gelees te word. Die huidige vlag is in die Pan-Arabiese kleure.

### Ander vlae 

Lêer:Flag of Kuwait (Before 1899).svg|  Vlag van Koeweit, s.a. tot 1899
Lêer:Flag of Kuwait (1899-1909).svg|  Vlag van Koeweit, 1899 tot 1909
Lêer:Flag of Kuwait (1909-1915).svg|  Vlag van Koeweit, 1909 tot 1915
Lêer:Flag of Kuwait (1915–1956).svg|  Vlag van Koeweit, 1915 tot 1956
Lêer:Standard of the Emir of Kuwait, 1956.svg|  Standaard van die Emir van Koeweit, 1956
Lêer:Maritime Ensign of Kuwait 1956-1961.svg|  Vlag van Koeweit vir maritieme gebruik, 1956 tot 1961
Lêer:Standard of the Emir of Kuwait.svg|  Standaard van die Emir van Koeweit, 1980’s

### Soortgelyke vlae 

Lêer:Flag of the Sahrawi Arab Democratic Republic.svg|  Vlag van die Arabiese Demokratiese Republiek Sahara
Lêer:Flag of Egypt.svg|  Vlag van Egipte
Lêer:Flag of Iraq.svg|  Vlag van Irak
Lêer:Flag of Yemen.svg|  Vlag van Jemen
Lêer:Flag of Jordan.svg|  Vlag van Jordanië
Lêer:Flag of Palestine.svg|  Vlag van Palestina
Lêer:Flag of the United Arab Republic (1958–1971), Flag of Syria (1980–2024).svg|  Vlag van Sirië (regering)
Lêer:Flag of Syria (1930–1958, 1961–1963).svg|   Vlag van Sirië (1932–1958, 1961–1963, opposisie sedert 2011)
Lêer:Flag of Sudan.svg|  Vlag van Soedan
Lêer:Flag of Somaliland.svg|  Vlag van Somaliland
Lêer:Flag of the United Arab Emirates.svg|  Vlag van die Verenigde Arabiese Emirate

## Trivia 
duimnael|Peter Lynn se Koeweitse vlagvlieër
In 2005 het die vlag van Koeweit die grootste vlieër ter wêreld geword met ’n grootte van 1019&nbsp;m². Dit is deur Peter Lynn in Nieu-Seeland gemaak en vir die eerste keer in Julie 2004 in die Verenigde Koninkryk aan die publiek vertoon, voordat dit amptelik in 2005 in Koeweit bekendgestel is.

## Sien ook 
## Verwysings 
## Eksterne skakels 
*  Koeweit by *Flags of the World*
*